Račianska ulica (Bratislava)

Račianska ulica je ulica v Bratislave, v mestských častiach Nové Mesto a Rača. Je dôležitou dopravnou tepnou. Tiahne sa od Račianskeho mýta až po futbalový štadión Lokomotíva v Rači. Po celej jej dĺžke prebieha cesta II. triedy číslo 502, ktorá na nej aj začína.

Pôvod názvu 
Názov získala podľa niekdajšej samostatnej obce Rača, do ktorej od stredoveku smeruje. Za socializmu do 1. apríla 1991 bola rozdelená na Ulicu Februárového víťazstva (tiahla sa od Račianskeho mýta po Gaštanový hájik) a Račiansku (v mestskej časti Rača). Ulica Februárového víťazstva bola pomenovaná podľa Februárového prevratu v roku 1948, hovorovo bola nazývaná Februárka.

Základné informácie 
V roku 1957 sa začalo stavať Sídlisko na Račianskej ulici, dokončené bolo v roku 1961. Na Račianskej 44 má sídlo cukrovinársky podnik Figaro. Na Račianskej 45 má sídlo Odbor dokladov a evidencií Prezídia policajného zboru. Na Račianskej 62 má pobočku Allianz – Slovenská poisťovňa. Na Račianskej 62/D sa nachádza pneuservis Agloma. 

Na Račianskej 64 má pobočku reťazec McDonald’s. Na Račianskej 71 sa nachádza Výskumný ústav zváračský. 

Na Račianskej 76 sa nachádza podnik Palma. Na Račianskej 103 má sídlo študentský internát Mladá garda. Na Račianskej 107 má sídlo obchodná akadémia.

Na Račianskej 184/a sa nachádza pobočka spoločnosti Motor Partner Citroën. Na Račianskej 190 sa nachádza Stredná odborná škola polygrafická. 

Významným orientačným bodom Račianskej ulice je výšková budova Hviezda, známa ako Kukurica, na rovnobežnej Kukučínovej 38 – nachádza sa pri rohu Račianskej s Jarošovou.

Blízke ulice a námestia 
 Račianske mýto
 Kominárska ulica
 Kraskova ulica
 Škultétyho ulica
 Varšavská ulica
 Janoškova ulica
 Námestie Biely kríž

Galéria

Poznámky

Referencie

Iné projekty

Externé odkazy 
 Račianska ulica na mape Bratislavy

Ulice v Novom Meste v Bratislave
Ulice v Rači